kardosdrur/scandi-wiki huggingface dataset:
Genrikh Jagoda

Genrikh Grigorjevitj Jagoda (, ; født   og senere  Enokh-Genrikh (Enokh) Gersjenovitj  og Genrikh Gersjenovitj,  født 10. juli 1891 i Rybinsk og død ved henrettelse 15. marts 1938 i Moskva) var chef for det sovjetiske sikkerhedspoliti NKVD fra 1934 til han erstattedes af Nikolaj Ivanovitj Jesjov i 1936.

Biografi 

Jagoda blev medlem af en anarkistisk-kommunistisk gruppe i 1907 og deltog i oktoberrevolutionen i 1917. Fra 1918 arbejdede han i Petrograd-tjekaen og blev med tiden Vjatjeslav Mensjinskijs nærmeste mand. I 1934, efter Mensjinskijs død, blev Jagoda chef for NKVD. Jagoda ansås for at være en person, der hengav sig til nydelser, især hasardspil og kvinder. Ifølge den amerikanske historiker Richard Spence smuglede Jagoda træ fra Gulag og solgte det i Canada i forbindelse med bygningen af Hvidehavskanalen. Fortjenesten indsatte han på sin schweiziske bankkonto.

Efter udrensningerne ovenpå mordet på Kirov blev Jagoda anklaget for højforræderi og deltagelse i en højretrotskistisk gruppe og erstattet af Nikolaj Jesjov som NKVD-chef. Efterfølgende blev Jagoda dømt til døden under Moskvaprocesserne og arkebuseredes sammen med de øvrige dømte.

I 2015 kom Jagodas rolle igen for retten i Rusland. I en appelsag afgjorde højesteret, at Jagoda, ikke som de øvrige dømte i Moskvaprocesserne skulle rehabiliteres.

Noter

Eksterne henvisninger 

Personer fra Rybinsk
Politikere fra Sovjetunionen
Flextronics

Flextronics International Ltd. (kendt som Flextronics eller Flex) () er en multinational elektronikvirksomhed. Den tilbyder forskellige services inden for elektronik dvs. design, fabrikation, distribution og efter-marked-services til original equipment manufacturers (OEMs). Flextronics er oprindeligt baseret i Silicon Valley i USA, men er registret i Singapore. Det er målt på omsætning verdens næststørste virksomhed inden for elektronik-fremstillingsservices.

Flextronics har fabrikker i over 30 lande på omkring 2,72 millioner m2 og 200.000 ansatte. I Danmark har Flextronics tidligere haft elektronikfabrikker i Skive (lukkede i 2011) og i Pandrup (lukkede i 2012

Historie 

I 1969 blev virksomheden etableret af Joe McKenzie i Silicon Valley som Flextronics, Inc.. I 1980 blev virksomheden solgt til Bob Todd, Joe Sullivan og Jack Watts. I 1981 blev virksomheden børsnoteret.

I 1990 blev virksomheden afnoteret børsen og skiftede navn til Flextronics International, Ltd. med Singapore som den nye base. I 1993 modtog virksomheden venture kapital gennem Sequoia Capital, og i 1994 blev den igen børsnoteret. Virksomhedens elektronikfabrik i Richardson, Texas blev lukket i 1996. Der blev overtaget to virksomheder i Hongkong, Astron Group og FICO Plastics Ltd. og en svensk virksomhed, Ericsson Business Networks. I 2005 blev opkøbt fabrikationsafdelingen i Nortel networks og i 2007 i Solectron. I 2006 overtog Flextronics en del af produktionen fra LEGO, men i 2009 stoppede LEGO den aftale og opkøbte produktionsfaciliteterne i Mexico og Ungarn.

I 2009 bekendtgjorde Flextronics at de var blevet udvalgt af LG Electronics (LGE), til at fabrikere tv-apparater i 19, 22, 26, 32 og 37" LCD-format fra sin fabrik i Juarez i Mexico.

Forretningsområder

Højpålidelighedsløsninger 
Højpålidelighedsløsninger dækker flyelektronik, motorelektronik, holdbar kommunikation, nattesynssystemer, sikkerhedssystemer og overvågning. Desuden elektronik indefor belysning og transmission af elektricitet.

Højhastighedsløsninger 
Højhastighedsløsninger dækker forbrugerlektronik såsom mobiltelefoner, smartphones, portable lydafspillere, wearable elektronik, trådløse enheder, home entertainment, spilkonsoller, printere, PCere, bærbare computere, tabletcomputere. Desuden set top boxe, gateways, femtocells, home automation devices and VoIP terminaler.

Integrerede netværksløsninger 
Integrerede netværksløsninger dækker telekommunikation inklusive optiske netværk, virksomhedsnetværk og servere.

Industrier og spirende industrier 
Industrier og spirende industrier dækker udstyr, kapitaludstyr, self-service-produkter, sikkerhed, tryghed og navigation. Flextronics Special Business Solutions (SBS) er specialiseret i fabrikation af enheder i lavere antal og meget forskelligartede produkter til alle brancher.

Kunder 
Oversigt over væsentlige kunder, som Flextronics tilbyder design, fremstilling eller efter-marked-services:

Notes

Eksterne henvisninger 

 Officielle webside 

Etableret i 1969
Virksomheder fra Singapore
Elektronikvirksomheder fra USA
Multinationale virksomheder
Funderholme

Funderholme er et 40 hektar stort engområde omkring den nedre del af Funder Å, fra dennes udløb i Ørnsø, sydvest for Silkeborg i Silkeborg Kommune . Området afgrænses af jernbanen til Herning mod nordvest, Funder Station mod sydvest, Løgager Skov mod syd, Silkeborg Vesterskov og Tranevig mod øst. Området henligger som stort set uberørt natur, og er  for en stor del tilgroet i pilekrat, og er  et af Silkeborgegnens bedste yngleområder for nattergalen. Midt i dalen ligger den lille sø Ulvsø, og ved Funder Å ligger flere dambrug og en Put and take-sø. Den nederste del af åen er nærmest et svært tilgængeligt delta, men det kan krydses via Ørnsøstien. 

Et mindre område mod nordøst, ved Funder Ås udløb er en del af den 13 hektar store naturfredning ved  Ørnsø .

Eksterne kilder/henvisninger 

Eng og mose ved Funderholme   på silkeborgbad.dk

Lokaliteter i Silkeborg Kommune
Moser i Danmark
Milena Jesenská

Milena Jesenská (født 10. august 1896 i Prag, død 17. maj 1944 i Ravensbrück) var en tjekkisk journalist, forfatter og oversætter. Hun oversatte Franz Kafka og andre betydende tysksprogede forfattere til tjekkisk. Hun er særligt kendt for sin korrespondance med Kafka; brevforholdet var passioneret, men Jesenská og Kafka tilbragte ikke ret megen tid sammen.

I Ravensbrück mødte Milena Jesenská den tyske forfatterinde Margarete Buber-Neumann, som siden skrev en bog om hende. Buber-Neumanns bog Kafkas Freundin Milena (Kafkas veninde Milena) blev udgivet i 1963 i Tyskland.

Steve Sem-Sandbergs roman Ravensbrück (2003) handler om Jesenskás farverige liv og død i nazisternes koncentrationslejr Ravensbrück.

Forfattere fra Tjekkiet
Personer fra Prag
Hå gamle præstegård

Hå gamle præstegård er en tidligere præstegård, som er lavet om til et moderne kunst- og kulturcenter. Præstegården på Hå ligger vest for Nærbø i Hå og stammer fra 1637. Præstegården ligger lige syd for mundingen af Hå-elven og kun nogle hundrede meter nord for Obrestad fyr.

I kunstcenteret findes et galleri med skiftende kunst- og kulturhistoriske udstillinger. I kælderen i jærhuset er der udstillet fund af rester efter en ca. 8.200 år gammel bosættelse i området. Langs kysten ligger der et stort gravfelt fra folkevandringstiden. I præstegården er der også cafeteria og salg af kunst.

I 1980-erne blev bygningerne restaurerede, og præstegården fik Fritt Ords Honnør-pris for arbejdet i 1989.

Billeder

Eksterne henvisninger 

 
 Officielt netsted
 kulturnett.no om Hå gamle præstegård

Gamle præstegård
Museer i Norge
Kulturminder i Hå
Præstegårde
1. Fußball-Bundesliga 2013-14

1. Fußball-Bundesliga 2013-14 var den 51. sæson i Bundesligaen, Tyskland højest rangeret fodbold-liga. Sæsonen begyndte den 9. august 2013 og sidste spilledag var 10. maj 2014. Vinterpausen startede den 23. december 2014 og sluttede 24. januar 2014. Bayern München er forsvarende mestre.

Stilling

Referencer 

Sæsoner i 1. Fußball-Bundesliga
Fodboldsæson 2013-14
We the Kings

We the Kings er en amerikansk rockgruppe fra Bradenton, Florida. Deres selvbetitlede fuldlængde debutalbum blev udgivet i 2007 og indeholdt singlen "Check Yes Juliet", som solgte platin med over 250.000 eksemplarer i USA. Deres andet album Smile Kid (2009) indholdet top 40-singlen "We'll Be A Dream" (featuring Demi Lovato) og "Heaven Can Wait". Bandets tredje album Sunshine State of Mind blev udgivet i 2011. Single "Say You Like Me" modtog MTV's pris MTV Music Award winner for Most Innovative Music Video Of The Year for den interaktive musikvideo til sangen. Bandet fuldførte derefter en verdensturne med det canadiske band Simple Plan. Deres seneste album, Somewhere Somehow, udkom i 2013.

Diskografi

Albums

Studiealbums

Extended plays

Singler

Referencer 

Musikgrupper fra USA
Rockgrupper fra USA
Etableret i 2005
Tinkara Kovač

Tinkara Kovač er en slovensk sangerinde, født den 3. september 1978. Den 8. marts 2014 vandt hun EMA 2014, den slovenske forhåndsudvælgelse til Eurovision Song Contest 2014, med nummeret "Spet / Round and Round". Hun repræsenterede efterfølgende Solvenien med nummeret ved Eurovision 2014 i København, nu blot med titlen "Round and Round". Sangen gik videre fra den anden semifinale den 8. maj, men blev kun nummer 25, og dermed næstsidst, ved finalen to dage senere.

Noter 

Sangere fra Slovenien
Slovenines Eurovision Song Contest-deltagere
Deltagere ved Eurovision Song Contest 2014
Juan Fernández-øerne

Juan Fernández-øerne (spansk: Archipiélago Juan Fernández) er en øgruppe i Stillehavet 670 km vest for Chile, som øerne tilhører. Øgruppen består af Alejandro Selkirk-øen (49,5 km²), Robinson Crusoe-øen (47,9 km²), Santa Clara-øen (2,2 km²) samt Juanango-skæret. Kun de to største af øerne er beboet, og af den samlede faste befolkning på 900 indbyggere bor størstedelen i hovedbyen, San Juan Bautista, der ligger på Robinson Crusoe-øen. Øgruppen er en del af Valparaíso-regionen og udgør sammen med de ubeboede Desventuradas-øer en kommune med navnet Juan Fernández i Valparaíso-provinsen.

Øerne er især kendt for at have været hjem gennem mere end fire år fra 1704 for den skibbrudne Alexander Selkirk, hvis skæbne kan have været forlæg for romanen Robinson Crusoe af Daniel Defoe.

Befolkningen på øerne lever primært af turisme og fiskeri.

Kommuner i Chile
Øer i Chile
Øgrupper i Stillehavet
Konsekvenspædagogik

Konsekvenspædagogik handler i teori og praksis om, hvordan deltagere i pædagogiske processer lærer at tage ansvar for konsekvenserne af deres handlinger. Konsekvenspædagogikken blev oprindeligt udviklet af Jens Bay (1940-2013) på baggrund af dennes erfaringer med at lede Træningsskolens Arbejdsmarkedsuddannelser. Der er tale om en praksisbaseret pædagogik, hvor social og faglig læring forenes gennem dannelsen af sociale handlingskompetencer.

Den bygger på en eksistensfilosofisk holdning om, at et hvert menneske har frihed til at vælge sine handlinger og at denne frihed ikke bør udfoldes i handlinger, der virker frihedsbegrænsende for andre. Pædagogikkens anliggende bliver som følge heraf at støtte individets forståelse for, hvordan hans eller hendes handlinger spiller sammen med den sociale omverden. Herved får den enkelte mulighed for på et bevidst grundlag at vælge retning i sit liv.

En almindelig misforståelse i forbindelse med konsekvenspædagogikken er, at der er tale om en straffende og autoritær pædagogik. Det er, for så vidt angår Jens Bays udlægning heraf, ikke rigtigt. En konsekvens er ikke det samme som en straf. Konsekvensen er værdineutral. Den kan være positiv, eller den kan være negativ. Konsekvensen er en logisk følgevirkning af en handling, og i konsekvenspædagogisk optik skal den altid være kendt på forhånd. I pædagogisk praksis skal tydelige rammer sikre, at den enkelte så vidt muligt får mulighed for at overskue konsekvensen af sine handlinger.

Konsekvenspædagogikken har med kombinationen af social og faglig læring især været anvendt i arbejdet med at fastholde udsatte unge i en varig tilknytning til arbejdsmarkedet. I Sverige og Norge har pædagogikken dog også vundet indpas på videregående uddannelser og i fængsler.

Eksterne kilder/henvisninger 

 Jens Bay (2006): Konsekvenspædagogik - en pædagogik om eksistens og social handlingskompetence: Borgen

 Jens Bay (1982): På vej mod konsekvenspædagogik: Borgen
 Yngve Hammerlin & Egil Larsen (2012): Menneskesyn i teorier om mennesket: Klim

Pædagogik
Træningsskolens Arbejdsmarkedsuddannelser

Træningsskolens Arbejdsmarkedsuddannelser (TAMU) er en landsdækkende uddannelse, der giver erhvervsrettede kompetencer. Uddannelserne gennemføres under lov om arbejdsmarkedsuddannelser og blev beskrevet med formål og mål i 2004. Det er i lovgrundlaget forudsat, at det er er en særligt tilrettelagt uddannelse, som gennemføres på grundlag af en konsekvenspædagogisk holdning og metode, og under arbejdslignende vilkår.

TAMU er organiseret som en institution med 6 afdelinger fordelt på hele landet. Målgruppen er unge mellem 18 og 30 år uden reel tilknytning til arbejdsmarkedet, og som på grund af personlige og sociale udfordringer kræver en målrettet pædagogisk og uddannelsesmæssig indsats.

I TAMU kan elever indgå i 12 forskellige brancheforløb, hvor de deltager i serviceleverancer og produktioner, som reelt afsættes på et marked.

I TAMU lægges der vægt på, at eleverne opnår både både faglig læring og social handlingskompetence. Det pædagogiske arbejde er baseret på konsekvenspædagogik, en pædagogisk retning som er udviklet i TAMU.

TAMU er en selvejende institution under lov om arbejdsmarkedsuddannelser og en tilhørende bekendtgørelse, der slår fast at arbejdet i TAMU skal ske på baggrund af konsekvenspædagogiske principper.

Afdelinger 
De seks TAMU-afdelinger ligger i følgende byer:
 København (Dragør)
 Vitskøl i Himmerland
 Aarhus (Mårslet)
 Vordingborg
 Odense
 Aalborg (Nørresundby)

Noter

Eksterne henvisninger 
 TAMUs hjemmeside

Uddannelse i Danmark
Landkreis Leer

Leer er en  landkreis i den sydlige del af  den tyske delstat Niedersachsen, og udgør den vestlige del af landskabet  Østfrisland. Administrationen er  beliggende i byen Leer. Den er omgivet af (med uret fra nordvest): byen Emden, landkreisene  Aurich, Wittmund, Friesland, Ammerland, Cloppenburg og Emsland, samt den  Hollandske provins Groningen).

Historie

I 1744 blev Østfrisland annekteret af Preussen. I 1867 blev regionen inddelt i landkreisene Leer og Weener. De blev sammenlagt igen i 1932.

Geografi
Landkreisen ligger i den sydlige del af Østfrisland. Floden Ems løber gennem området fra Emsland mod syd, og ud i bugten Dollart, i Nordsøen. Øen Borkum, der er en  af de Østfrisiske øer, er også en del af landkreisen ligesom dele af Nationalpark Niedersächsisches Wattenmeer ligger i området.

Byer og kommuner
Landkreisen havde   indbyggere pr.    

Kommunefrit område
Det ubeboede område Lütje Hörn ligger også i Landkreis Leer district men er kommunefrit område.

Eksterne kilder/henvisninger 

 Official website 
 Borkum island   

Østfrisland
Leer
Lifting Me (sang)

Lifting Me er en sang af det keltiske folkrockband The Corrs. Den udkom som i forbindelse med et reklamefremstød fra Pepsi og aldrig været tilgængelig via normale udgivelser. Den var ikke fra et album men den har dog været et bonustrack på den australske udgave af Best of The Corrs.

Spor 
"Lifting Me"
"Lifting Me" (K-Klass mix)
Interaktiv CD-ROM Interview

Personel

The Corrs
Andrea Corr: forsanger og tinwhistle
Caroline Corr: trommer, bodhrán og baggrundsvokal
Sharon Corr: violin og baggrundsvokal
Jim Corr: guitar og baggrundsvokal

Yderligere musikere 
James Hallawell
Calum McColl
Boo Hewerdine

Referencer 

The Corrs-sange
Singler fra 1999
Dollart

Dollart, hollandsk Dollard (af det frisiske dullert, dyb), er en 13 km lang, 6-12 km bred havbugt i  Nordsøen, ved grænsen mellem Tyskland og Holland.

Floden  Ems og Westwolder Aa løber ud i bugten. Den menes dannet ved stormflod i 1200-tallet, hvor 50 landsbyer blev ødelagt af vandmasserne. Man har ved senere indæmninger, genvundet noget af det tabte land, hvilket samtidig har formindsket  Dollarts størrelse.

Eksterne kilder/henvisninger 

 

Nederlandsk geografi
Tysklands geografi
Østfriesland
William Cranch Bond

William Cranch Bond (født 9. september 1789 i Portland, Maine, død 29. januar 1859 i Cambridge) var en amerikansk astronom.

Bond var først urmager og forfærdigede 1812 det første kronometer i Amerika, men blev ved den totale solformørkelse 1806 draget til astronomien og fik de første amerikanske observationer af den store komet fra 1811. 1840 blev Bond direktør for det allerede 1815 påtænkte, men først nu oprettede observatorium ved Harvard College. I fællesskab med sin søn George Phillips Bond udførte Bond en række værdifulde, for største delen i Annals of the astronomical Observatory of Harvard College offentliggjorte arbejder som iagttagelse af Neptunmånen Triton, af Mars i dens opposition 1849, af enkelte mærkelige stjerneklynger og stjernetåger, bestemmelse af teleskopiske ækvatorstjerner, udarbejdelse af en dobbeltstjernekatalog, forsøg på at få daguerreotypiske billeder af Månen (1850) og forskellige fiksstjerner som Vega, Castor (1845), Mizar og Alcor (1857), Iagttagelse af Saturnmåner, hvorunder den 7. Hyperion blev fundet 16. september 1848, af Saturns ringsystem, hvorved den indre mørke ring blev opdaget 15. november 1850, af Donatis Komet og så videre. Af Bonds mange opfindelser fortjener hans kronograf at nævnes.

Kilder

Litteratur 
Edward Singleton Holden, Memorials of W.C. Bond, Director of the Harvard College Observatory 1840-1859, and of His Son G.P. Bond, Director of the Harvard College Observatory 1859-1865, San Francisco, 1897

Astronomer fra USA
Ansatte ved Harvard University
Amerikanere i 1800-tallet
Personer fra Portland (Maine)
George Phillips Bond

George Phillips Bond (født 20. maj 1825 i Dorchester, Massachusetts, død 17. februar 1865 i Cambridge) var en amerikansk astronom. Han var søn af William Cranch Bond.

Bond studerede ved Harvard College, blev 1845 assistent ved observatoriet og 1859 dets direktør; han fandt 10 kometer og observerede flittig dels sammen med sin fader, dels uafhængig. Foruden disse arbejder har han publiceret On some applications of the method of mechanical quadratures (1849), der indeholder en metode til at beregne specielle perturbationer, hvilken uafhængig blev fremstillet af Encke; On the rings of Saturn (1855), hvori fluidteorien opstilles for første gang, (denne teori blev dog snart forkastet) Account of the great comet of 1858 (1862), hvorfor han 1865 af det astronomiske Selskab i London fik dets guldmedalje, der da for første gang blev uddelt til en amerikaner. Hans Observations upon the great nebula of Orion (1867) er til dato den bedste monografi, man har over den mærkelige Oriontåge.

Kilder

Fodnoter

Litteratur  
Edward Singleton Holden, Memorials of W.C. Bond, Director of the Harvard College Observatory 1840-1859, and of His Son G.P. Bond, Director of the Harvard College Observatory 1859-1865, San Francisco, 1897

Astronomer fra USA
Ansatte ved Harvard University
Personer fra Massachusetts
Amerikanere i 1800-tallet
Ørskov (Ørridslev Sogn)

Ørskov er en landsby i Østjylland med 58 indbyggere (2014). Ørskov er beliggende i Horsens Kommune i Region Midtjylland og hører under Ørridslev Sogn.

Byer i Horsens Kommune
Antonio María Barbieri

Antonio María Barbieri (født 12. oktober 1892 i Montevideo, død 6. juli 1979 i Montevideo) var en uruguayansk katolsk biskop og ærkebiskop af Montevideo 1940-1976. Han blev udnævnt til kardinal af pave pave Johannes 23. i 1958.

Han deltog i det andet Vatikankoncil 1962-1965.

Kilder 

Ærkebiskopper
Kardinaler fra Uruguay
Katolske biskopper fra Uruguay
Personer fra Montevideo
Sortensvend

Sortensvend er et bundløst hul i Vårby Å nær Næsby ved Stranden. Hullet var mølledam for Pine Mølle, der nævnes 1376, men er nedbrudt inden 1664. Navnet Sortensvend kendes siden 1653, og skyldes sandsynligvis vanddybden. Hullet indgår i flere lokale sagn.

Kilder 
 Danske Studier 1953 , s. 42
 Mads Lidegaard: Danske søer og vandløb fra sagn og tro, , s. 100

Lokaliteter i Slagelse Kommune
Vådområder i Danmark
Elektriske transmissionsanlæg i Danmark

Elektriske transmissionsanlæg i Danmark sender elektricitet fra kraftværker til elforbrugere.

Transmissionsanlæg 
Danmark er forbundet med udlandet af følgende internationale transmissionsanlæg:
 Kontek
 Konti-Skan
 Øresundskablerne
 Skagerrak
 Bornholm-Sverige
 Jylland-Tyskland

Litteratur 
 Elektricitetens Aarhundrede - Dansk elforsynings historie Bind 1. 1891-1940 af Birgitte Wistoft - Flemming Petersen - Harriet M. Hansen

 
Elektriske kabler
Øresundskablerne

Øresundskablerne er en række transmissionskabler og en del af Elektriske transmissionsanlæg i Danmark, der sender elektricitet mellem Sjælland og Sverige. Det første Øresundskabel blev taget i brug i december 1915 og var det første af sin art i Europa og var lagt i et samarbejde mellem NESA og Sydsvenska Kraftaktiebolaget. De blev udskiftet i 2020.

Kilder

Elektriske kabler
Elektriske transmissionsanlæg i Danmark
Jean-Louis Pons

Jean-Louis Pons (24. december 1761 — 14. oktober 1831) var en fransk astronom.

Pons ansattes 1789 ved observatoriet i Marseille, blev 1819 direktør for det nygrundede observatorium i Marlia ved Lucca og 1825 direktør for observatoriet i Firenze. Pons har især vundet sig et navn som kometopdager, fra 1801 til 1827 i alt 37, deriblandt 26. november 1818 Enckes komet, 10. december 1805 Bielas komet og 20. juli 1812 Pons-Brooks komet.

Kilde 
  bind 19 side 401 skrevet af observator (Kristiania) Jens Fredrik Schroeter

Astronomer fra Frankrig
Franskmænd i 1700-tallet
Franskmænd i 1800-tallet
Miko

er kvinder, typisk unge, der for det meste arbejder i shinto-skrin, hvor de udfører både religiøse og praktiske opgaver.

Traditionen med mikoer går tilbage til den ældste del af Japans historie. Oprindelig var  kvinder, der gik i trance og fremsagde profetier eller fungerede som talerør for guderne.

I skrin-shinto deltog mikoer som ypperstepræstinder. Med organiseringen af skrinene i slutningen af det 7. og begyndelsen af det 8. århundrede gik denne stilling imidlertid stort set tabt, og efter denne tid indskrænkede man i stedet ordet til at dække over unge kvindelige medarbejdere i shinto-skrin eller templer. Ofte var der tale om den ledende præsts datter eller døtre. På den tid var mikoernes opgave hovedsageligt at opføre ceremonielle danse (miko-mai) og at assistere præsterne ved forskellige andre ceremonier, især bryllupper.

I nutiden er mikoer for det meste deltidsansatte eller frivillige, der udfører de samme pligter som førhen, men som ofte også sælger ema (trætavler til ønsker), omikuji (papirsedler med spådomme) og andre religiøse genstande og relikvier fra shinto-skrinene. Traditionelt regner man med, at en miko er ugift. Bliver en miko gift, forlader hun ofte jobbet som sådan.

Den traditionelle beklædning for en miko er en chihaya, der består af en skarlagenrød hakama, enten som bukser eller nederdel, en hvid kimono-skjorte med vide ærmer og ofte røde kanter samt tabi (en art strømper). Desuden er det almindeligt for en miko at have sløjfer eller andet pynt i håret, for det meste i rød eller hvid.

Mikoer er et populært tema i japansk populærkultur som film, anime, manga, computerspil osv.

Litteratur 
 Haruko Okano: Die Stellung der Frau im Shintô. Eine religionsphänomenologische und -soziologische Untersuchung. Wiesbaden 1976,

Eksterne henvisninger 

 Miko af Nishimuta Takao i Encyclopedia of Shinto, 1. marts 2007.
 Miko and their Dance (Urayasu no mai) i Encyclopedia of Shinto, 24. februar 2006.

Shinto
Stillingsbetegnelser